Dit gaan oor oneerlike maniere om ryk te word. Daar is mense wat ontevrede is met dit wat hulle het, en dan probeer hulle op oneerlike wyse om in die besit te kom van geld of enige middel wat hulle meen vir hulle tot voordeel mag wees. Kortweg gaan dit dus oor diefstal.
So ’n persoon oortree dus nie net die agste gebod alleen nie, want hy kom eers by die agste gebod uit nadat hy die tiende gebod oortree het – naamlik om dinge te begeer wat hy nie moes begeer nie.
Om die openbare deel daarvan te verstaan is maklik. Dis wanneer iemand gaan steel en die owerheid vang so ’n persoon en straf hom daarvoor.
Ons moet onthou dat die Here ons gedagtes ook lees, en dat Hy presies weet wat in ons harte aangaan. Dit kan so wees dat ons deur middel van bedrog, of dalk selfs in die geheim, dinge in die hande kan kry wat ons wil hê.
Die kerk bepaal nie jou kerklike bydrae nie – die Here bepaal dit in sy Woord, en as jy daaraan nie laat reg geskied nie, hou jy van die Here terug wat Hy as syne beskou.
As mens oor diefstal praat, is daar ander dinge ook wat in die gesigsveld kom, byvoorbeeld iets soos gierigheid.
. . . want ons het niks in die wêreld ingebring nie; en dis duidelik dat ons ook niks daaruit sal wegdra nie.
Dan vereis hierdie gebod ook versigtigheid. Geloofsversigtigheid. Luister weer na wat daar in vers 9 geskryf staan:
Die Bybel het by hierdie gedeelte ’n regstelling omdat die Here weet dat ons waarde-bepaling dikwels te vas is aan ons aardse bestaan.
Sy oorwinning oor die dood was dat ons die rykdom van ’n ewige lewe sal ontvang, waarin ons elke oomblik in die volmaakte rykdom van God se alomteenwoordigheid sal lewe.
Dis ook waarom die Heilige Gees aan ons geskenk is – sodat Hy ons van hierdie rykdom sal leer, sodat ons nie ons oë en ons hande sal vasslaan op tydelike dinge waarvan ander mense meer mag hê as ons nie.